สวัสดีค่ะ หนูมีเพศสัมพันธ์กับแฟนวันที่ 29 กันยายน ใส่ถุงยาง แต่เมื่อเอาอวัยวะเพศแฟนออกมา มีน้ำสีขาวเลอะอยู่ที่โคน ไม่แน่ใจว่าเป็นน้ำอสุจิของแฟนหรือน้ำของหนู จึงกินยาคุมฉุกเฉินไปหลังมีเพศสัมพันธ์30นาที ประจำเดือนมาล่าสุดเมื่อวันที่ 3 กันยายน ตอนนี้ประจำเดือนยังไม่มาค่ะ มีอาการคัดเต้านมมาก เต้านมขยายใหญ่ขึ้น บางวันรู้สึกอุณหภูมิในร่างกายสูง รู้สึกร้อนๆในตัว อยากทราบว่าจะมีโอกาสท้องสูงไหมคะ แล้วประจำเดือนสามารถเคลื่อนได้มากสุดกี่วัน ถ้าตรวจแล้วขึ้น 1 ขีด แต่ประจำเดือนยังไม่มา เชื่อถือได้ไหม ขอบค่ะ 😭
สวัสดีค่ะ การมีเพศสัมพันธ์โดยการใช้ถึงยางอนามัยนั้น จะมีโอกาสตั้งครรภ์ได้ประมาณ 2%-18% อย่างไรก็ตาม หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ดังนั้น การที่ประจำเดือนยังไม่มา อาจเกิดจาก1. การตั้งครรภ์ แต่โอกาสก็เป็นไปได้น้อยดังกล่าว2. ผลของยาคุมฉุกเฉิน ทำให้ประจำเดือนมาช้ากว่าปกติได้3. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบายสำหรับอาการคัดเต้านม เต้านมขยาย รู้สึกร้อนๆ อาจเป็นอาการก่อนมีประจำเดือนมาก็ได้ค่ะ ดังนั้น แนะนำให้รอประจำเดือนไปอีกซักระยะก่อน ซึ่งอาจไม่สามารถตอบได้ว่าประจำเดือนจะมาเมื่อไหร่ แต่หากเกิน 2 สัปดาห์นับจากวันที่ 29 ก.ย. คือในวันที่ 13-14 ต.ค. หากประจำเดือนยังคงไม่มา จึงค่อยตรวจหาการตั้งครรภ์ดูค่ะ